Suomen Kylät 

* Aktion Österbotten
* Etelä-Karjalan Kylät
* Eteläpohjalaiset Kylät
* Hämeen Kylät
* Järvi-Suomen Kylät
* Kainuun Nuotta
* Keskipohjalaiset Kylät
* Keski-Suomen Kylät
* Kymenlaakson Kylät
* Lappilaiset Kylät
* Pirkan Kylät
* Pohjois-Karjalan Kylät
* Pohjois-Pohjanmaan Kylät
* Pohjois-Savon Kylät
* Päijät-Hämeen kylät
* Satakylät
* SILMU-Kylät
* Uudenmaan Kylät/Nylands Byar
* Varsinais-Suomen Kylät


**Satakylät ry** on vuonna 1999 perustettu maakunnallinen kylien yhteenliittymä, jonka tarkoituksena on edistää Satakunnan maaseudun asukkaiden omatoimisuutta ja alueen elinkelpoisuutta. Yhdistys toimii kylä- ja asukastoimintaan liittyvien yleisten ja yhteisten asioiden edunvalvojana ja ajatusten välittäjänä. Satakylät on myös kylätoimikuntien tai niiden toimintaa lähellä olevien järjestöjen toimiala- ja yhteistyöelin.

Satakylien toimintaa suunnittelee ja johtaa syyskokouksessa vuosittain valittava yhdistyksen puheenjohtaja ja hallitus.

Vuoden kyläteko
---------------

Satakylät ry jakaa joka toinen vuosi Vuoden kyläteko -tunnustusta jonkin satakuntalaiskylän elinolojen parantamisesta. Vuoden Kyläteoksi valitaan teko, jolla on ollut koko kyläyhteisön kannalta merkittävä myönteinen vaikutus. 500 euron palkinnon saaja valitaan kyläyhdistysten laatimien hakemusten perusteella.

Vuoden kylätoimija
------------------

Vuonna 2009 Satakylät ry alkoi jakaa Vuoden kylätoimija -tunnustusta maakunnan aktiivisille kyläyhdistysihmisille. Silloin palkittiin Regina Wittsberg Ahlaisista ja Pirkko Ketola Euran Mannilasta, vuonna 2011 Timo Sorvali Tykköön seudun kyläyhdistyksestä, vuonna 2013 Reino Leppiniemi Ahlaisten kyläyhdistyksestä, vuonna 2015 Åke Vastavirta Rauman Sorkan kyläyhdistyksestä ja vuonna 2017 Eila Lännistö Rauman Kauklaisten kyläyhdistyksestä.

Vuoden maakuntakylä
-------------------

*Pääartikkeli: Satakunnan vuoden kylä*
Vuonna 1994 aloitettua Vuoden maakuntakylä -kilpailua Satakylät ry järjestää yhteistyössä Satakuntaliiton kanssa. Satakylät ry vastaa kilpailun käytännön järjestelyistä, ja Satakuntaliitto palkitsee maakuntakylän 3 400 euron palkinnolla.

Avoimet kylät -tapahtuma
------------------------

Vuodesta 2013 Satakylät ry on järjestänyt kesäkuun toisena lauantaina Avoimet kylät -kesätapahtumaa, josta tuli vuonna 2015 valtakunnallinen. Vuonna 2016 tapahtumassa oli mukana yli 400 kylää 17 maakunnasta.Päivän tarkoituksena on lisätä kylätoiminnan tunnettavuutta ja esitellä kylien toimintaa. Päivän aikana voi tutustua kylien talo- ja tonttitarjontaan sekä palveluihin.

Sankariyhdistykset-lehti
------------------------

Kesällä 2018 ilmestyi ensimmäinen numero Satakylät ry:n, Satakunnan ELY-keskuksen ja Satakunnan Leader-ryhmien yhteisestä tiedotuslehdestä *Sankariyhdistykset*.

Hallitus
--------

SataKylien hallituksen kokoonpano 2018:

* Paavo Törmälä (puheenjohtaja), Huittinen
* Kaarina Talola, Pori
* Sari Uoti, Eura
* Päivi Metsätähti, Rauma
* Riitta Tuomela, Pori
* Mimmi Virtanen, Pori
* Päivi Hietapakka, Jämijärvi
* Timo Sorvali, Jämijärvi
* Reijo Siltala, Kokemäki

Lähteet
-------

1. ↑  Parppei, Petri: Vuoden kyläteko henkii todellista lähimmäisyyttä *Länsi-Suomi*.  1.11.2012. Viitattu 24.9.2018.
2. ↑  Kuka seuraa kauvatsalaista, ja tekee vuoden kyläteon? *Satakunnan Kansa*.  4.10.2016.  Arkistoitu 24.9.2018. Viitattu 24.9.2018.
3. ↑  Vuoden Kylätoimija Satakylät ry. Viitattu 24.9.2018.
4. ↑  Maakuntakyläksi mielii kahdeksan ehdokasta *Yle Uutiset*.  12.3.2012. Viitattu 24.9.2018.
5. ↑  SataKylät toivoo nelisenkymmentä kylää Satakunnasta mukaan kesäkuun Avoimet kylät -päivään *Länsi-Suomi*.  31.1.2017. Viitattu 24.9.2018.
6. ↑  Manninen, Carolus: Ilmianna kyläyhteisösi - nyt etsitään vuoden kylätekoa *Yle Uutiset*.  4.10.2016. Viitattu 24.9.2018.
7. ↑  Avoimet Kylät *satakylat.fi*. Viitattu 14.3.2023.
8. ↑  Sankariyhdistykset-lehti *Satasilta*.  7.6.2018. Satakunnan Leader-ryhmät.  Arkistoitu 24.9.2018. Viitattu 24.9.2018.